..............(sz.) napirend

Előterjesztve: Gazdasági és Tulajdonosi Bizottsághoz

**E L Ő T E R J E S Z T É S**

**A Képviselő-testület 2016. augusztus 25-i rendkívüli ülésére**

**Tárgy:** Döntés aBudapest II. ker. (14486) hrsz-ú ingatlanra ingyenes használt vízátvezetési és vízvételezési szolgalmi jog bejegyzéséről

**Készítette:** …………………………………..

dr. Láng Orsolya

Vagyonhasznosítási és Ingatlan-nyilvántartási Iroda irodavezetője

**Egyeztetve:** …................................................

Dankó Virág

alpolgármester

**Látta:** ...........................................................

dr. Szalai Tibor

jegyző

Napirend tárgyalása zárt ülést nem igényel!

**Tisztelt Képviselő-testület!**

A Budapest Gyógyfürdői és Hévizei Zrt. (Cg.01-10-043152, székhely: 1138 Budapest, Népfürdő u. 38-40., rövidített név: Budapest Gyógyfürdői Zrt.) képviseletében Dr. Makra László jogi és igazgatási osztályvezető, jogtanácsos 2016. augusztus 5. napján érkezett levelében tájékoztatta az Önkormányzatot arról, hogy a Budapest Gyógyfürdői Zrt. tulajdonát képező Budapest II. kerület, Frankel Leó út 48. szám alatti, 14488 hrsz-ú (ún. Malomtó) ingatlant a Magyar Állam meg kívánja vásárolni. A 1905/2015.(XII.8.) Kormányhatározattal Magyarország Kormánya már 2015. decemberében egyetértett az ingatlanon található Molnár János-barlang természetvédelmi célokkal összeegyeztethető hasznosítása érdekében szükséges beruházások megvalósításával, melynek érdekében a határozatban meghatározott összeg biztosításáról is gondoskodott.

A Budapest II. kerület Frankel Leó út 25-29. szám alatti, Bp. II. ker. 14481 hrsz-ú ingatlan szintén a Budapest Gyógyfürdői Zrt. tulajdonában áll. Az ingatlanon található Szent Lukács Gyógyfürdő és Uszoda gyógyvize a Molnár János-barlangból származik.

A Budapest Gyógyfürdői Zrt. a Bp. II. ker. 14488 hrsz-ú ingatlan értékesítését megelőzően jogilag rendezni kívánja a Szent Lukács Gyógyfürdő és Uszoda vízellátását oly módon, hogy a Bp. II. ker. 14481 hrsz-ú ingatlan (fürdő) mindenkori tulajdonosa javára, és a Bp. II. ker. 14488 hrsz-ú ingatlan, valamint a Bp. II. ker. (14486) hrsz-ú ingatlan terhére ingyenes vízvételezési szolgalmi jogot, továbbá a Bp. II. ker. 14488 hrsz-ú ingatlan (ún. Malomtó) mindenkori tulajdonosa javára, valamint a Bp. II. ker. (14486) hrsz-ú és a Bp. II. ker. 14481 hrsz-ú ingatlanok terhére pedig használt vízátvezetési szolgalmi jogot kíván bejegyeztetni, mely érinti a Budapest Főváros II. Kerületi Önkormányzat tulajdonában álló Bp. II. ker. (14486) hrsz-ú (Frankel Leó út) közterületi ingatlant.

A Budapest Gyógyfürdői Zrt. az évtizedes gyakorlatnak megfelelően elkészítette a 15/2016. és 16/2016. munkaszámú változási vázrajzokat, melyeket az illetékes Földhivatal 2016. július 25. napján záradékolt. A vázrajzok értelmében a fentiek alapján a Bp. II. ker. (14486) hrsz-ú (Frankel Leó út) közterületi ingatlan 71 m2 területére ingyenes vízvételezési szolgalmi jog, 60 m2 területére pedig használt vízátvezetési szolgalmi jogot kívánnak bejegyeztetni. (1. melléklet – kérelem, 2. melléklet – változási vázrajzok)

A Budapest Gyógyfürdői Zrt. által rendelkezésünkre bocsátott műszaki dokumentáció alapján a közművek elhelyezésére az 1980. december 3. napján készített.722.025 tervszámú vízjogi engedélyezési tervdokumentáció alapján került sor.

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004. (X. 13.) önkormányzati rendelet 6. § (2) bekezdése alapján az előterjesztés tárgyában a Képviselő-testület jogosult határozni, a Gazdasági és Tulajdonosi Bizottságnak véleményezési joga van.

A Gazdasági és Tulajdonosi Bizottság az előterjesztést megtárgyalta, javaslata az ülésen szóban kerül ismertetésre.

**Határozati javaslat**

A Képviselő-testület úgy dönt, hozzájárul ahhoz, hogy a Budapest Gyógyfürdői és Hévizei Zrt. (Cg.01-10-043152, székhely: 1138 Budapest, Népfürdő u. 38-40., rövidített név: Budapest Gyógyfürdői Zrt.) a 15/2016. munkaszámú, 2016. július 25. napján záradékolt változás vázrajz szerint a Budapest Főváros II. Kerületi Önkormányzat tulajdonában álló Bp. II. ker. (14486) hrsz-ú (Frankel Leó út) közterületi ingatlan 60 m2 területére a Bp. II. ker. 14488 hrsz-ú, 1023 Budapest, Frankel Leó út 48. szám alatti ingatlan mindenkori tulajdonosa javára használt vízátvezetési szolgalmi jogot, a 16/2016. munkaszámú, 2016. július 25. napján záradékolt változás vázrajz szerint pedig a Budapest Főváros II. Kerületi Önkormányzat tulajdonában álló Bp. II. ker. (14486) hrsz-ú (Frankel Leó út) közterületi ingatlan 71 m2 területére a Bp. II. ker. 14481 hrsz-ú, 1023 Budapest, Frankel Leó út 25-29. szám alatti ingatlan mindenkori tulajdonosa javára vízvételezési szolgalmi jogot jegyeztessen be az ingatlan-nyilvántartásba ingyenesen azzal, hogy a Budapest Gyógyfürdői Zrt. viseli annak valamennyi költségét, díját, továbbá a Bp. II. ker. (14486) hrsz-ú (Frankel Leó út) közterületi ingatlan alatt található, szolgalmakkal érintett vezetékek meghibásodása, cseréje, illetve a vezetékeket érintő bármilyen munka esetén, annak elvégzése és valamennyi költsége az érintett uralkodó telek mindenkori tulajdonosát terheli, ideértve különösen a közterület teljes körű helyreállítását, mely költségek tekintetében az Önkormányzattal szemben igényt nem támaszthat.

A Képviselő-testület felhatalmazza a Polgármestert a megállapodás, a változási vázrajz és az ingatlan-nyilvántartási átvezetéshez szükséges iratok Önkormányzat nevében történő aláírására.

**Felelős:** Polgármester

**Határidő:** 2016. december 31.

*A határozat elfogadásához egyszerű többségű szavazati arány szükséges.*

Budapest, 2016. augusztus 19.

**Dr. Láng Zsolt**

Polgármester

Mellékletek:

1. [Kérelem](file:///\\Fs01\kozos\Központi%20Szabályozások\Testulet-KT\2016\08.25._rendkívüli\Frankel%20Leó%20út%20szolgalom\1.%20melléklet%20kérelem.pdf)
2. [15/2016. és 16/2016. munkaszámú változási vázrajzok](file:///\\Fs01\kozos\Központi%20Szabályozások\Testulet-KT\2016\08.25._rendkívüli\Frankel%20Leó%20út%20szolgalom\2.%20melléklet%20változási%20vázrajzok.pdf)